Stankai
Apie kaimą Nemenčinės seniūnijoje žr. Stankai (Nemenčinė). Stankai – kaimas Vilniaus rajono savivaldybėje, 5 km į šiaurės vakarus nuo Sužionių. Įsikūręs Širvino ežero šiauriniame krante, prie į jį įtekančio upelio. Iš visų pusių kaimą supa raistingi miškai. Pasiekiamas keliuku iš Kaidonėlių. Stankuose yra kaimo kryžius, gausu tradicinės architektūros paveldo (senovinės gryčios, daržinės, tvoros). Yra fermos griuvėsiai.